Diari Oficial de la Generalitat Valenciana


Sumari del DOGV 6357, del 17-09-2010 (2010/9906)

RESOLUCIÓ de 27 de juliol de 2010, de la Direcció General d'Avaluació, Innovació i Qualitat Educativa i de la Formació Professional, per la qual es convoca el programa experimental de detecció de bones pràctiques en els Programes de Qualificació Professional Inicial (PQPI) en centres educatius de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6357

Data del DOGV
:   17-09-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/9906


Data del document
:   27-07-2010

Organisme emissor
:   Conselleria d'Educació

Tipus de document
:   Resolució

Descriptors 

:   * mètode pedagògic
    * organització de l'ensenyament
    * alumnat
    * centre d'ensenyament
    * ensenyament secundari
    * legislació
    * alumne

RESOLUCIÓ de 27 de juliol de 2010, de la Direcció General d'Avaluació, Innovació i Qualitat Educativa i de la Formació Professional, per la qual es convoca el programa experimental de detecció de bones pràctiques en els Programes de Qualificació Professional Inicial (PQPI) en centres educatius de la Comunitat Valenciana. [2010/9906]
Des de nombrosos estudis i indicadors es detecta la necessitat de millorar les taxes d'èxit escolar en l'educació bàsica, cosa que inclou necessàriament millorar les expectatives d'èxit dels escolars.
Això justifica el desenvolupament de programes que servisquen per a detectar bones pràctiques que milloren el procés d'ensenyança i aprenentatge i que siguen susceptibles després de ser difoses i aplicades en altres centres i en altres contextos educatius.
Els Programes de Qualificació Professional Inicial (PQPI) per estar dirigits a l'alumnat de l'Educació Secundària Obligatòria que ha optat, a la llum de les seues qualitats, aptituds i preferències, per un currículum eminentment pràctic a fi d'obtindre el graduat en ESO i atés que és molt recent la seua implantació, precisen encara més anar acumulant un bon nombre d'experiències positives que siguen extrapolables a altres centres, grups i alumnes a la fi d'anar millorant la seua eficàcia orientada a la minoració del fracàs escolar i de l'abandó escolar prematur d'estos alumnes.
El present programa experimental s'inscriu en el marc del conveni subscrit entre la Generalitat Valenciana i el Ministeri d'Educació, per al desenvolupament de la Llei Orgànica 2/2006, de 3 de maig, d'Educació, LOE.
Per tot això i en virtut de les competències que li atribuïx el Decret 118/2007, de 27 de juliol, del Consell, pel qual s'aprova el reglament orgànic i funcional de la Conselleria d'Educació, i l'Orde de 29 de febrer de 2008, de la Conselleria d'Educació, de desplegament del reglament orgànic i funcional d'este departament, esta Direcció General d'Avaluació, Innovació, Qualitat Educativa i de la Formació Professional resol:
Primer. Objecte del programa
El present programa té com a objecte ajudar econòmicament als centres públics que desenvolupen bones pràctiques en el desenvolupament i implementació de Programes de Qualificació Professional Inicial.
Tot això amb l'objectiu últim de minorar el fracàs escolar i millorar les taxes d'èxit en els centres que participen en el programa i estudiar la seua possible extrapolació a altres centres i contextos educatius.
Segon. Descripció del programa
1. El programa pretén que els centres docents públics participants en esta convocatòria envien les bones pràctiques que es duguen a terme en el desenvolupament dels Programes de Qualificació Professional Inicial i puguen servir de referència per a altres centres i situacions.
2. La Direcció General d'Avaluació, Innovació, Qualitat Educativa i Formació Professional promocionarà l'intercanvi d'experiències entre els centres participants i la difusió, implementació i avaluació de les bones pràctiques que concórreguen a esta convocatòria.
Tercer. Participants
En el present programa podran participar els centres docents públics que impartisquen Programes de Qualificació Professional Inicial en l'àmbit de la Comunitat Valenciana, havent de remetre la seua instància de sol·licitud segons el model que s'arreplega en l'annex I d'esta resolució, abans del dia 15 d'octubre de 2010.
Quart. Finançament
1. El finançament del present programa anirà a càrrec de l'aplicació pressupostària 43.71.399Z.164 corresponent a l'aportació del Ministeri d'Educació, que compta amb cofinançament del Fons Social Europeu, i de l'aplicació pressupostària 32.05.30.424.64.6 corresponent als pressupostos de la Generalitat per a l'any 2010, per un import global màxim d'1.200.000 euros.
2. Els fons que reben els centres docents públics es destinaran a sufragar exclusivament els gastos de funcionament derivats de la posada en marxa dels Programes de Qualificació Professional.
Quint. Selecció, seguiment i avaluació
1. A fi de realitzar la selecció dels centres participants en este programa i realitzar-ne el seguiment i l'avaluació es constituirà una comissió de selecció, seguiment i avaluació.
2. Composició de la comissió de selecció, seguiment i avaluació.
La comissió que es constituirà en la Direcció General d'Avaluació, Innovació i Qualitat Educativa i de la Formació Professional estarà composta per:
President:
- El/la cap d'Àrea de Formació Professional de la Direcció General d'Avaluació, Innovació i Qualitat Educativa i de la Formació Professional o persona en qui delegue.
Vocals:
- El/la cap de Servici d'Innovació i Qualitat Educativa de la Direcció General d'Avaluació, Innovació i Qualitat Educativa i de la Formació Professional.
- El/la cap de Servici de Formació Professional de la Direcció General d'Avaluació, Innovació i Qualitat Educativa i de la Formació Professional.
- Un/a funcionari/ària de la Direcció General d'Avaluació, Innovació i Qualitat Educativa i de la Formació Professional, que actuarà com a secretari.
3. Els criteris que l'esmentada comissió tindrà en compte per a la selecció dels centres i la modulació de les quanties a distribuir són els següents: la modalitat dels Programes de Qualificació Professional que s'impartisquen (fins a 10 punts), el perfil del programa (fins a 10 punts) i l'antiguitat d'este (fins a 10 punts), tot això amb vinculació a la qualitat de les bones pràctiques enviades pels centres (fins a 10 punts).
4. La comissió de selecció, seguiment i avaluació elaborarà un informe d'avaluació final del programa que inclourà en tot cas una valoració general d'este, propostes de millora i grau d'aplicabilitat a l'àmbit de la Comunitat Valenciana de la referida bona pràctica.
5. Este informe s'elevarà a la Direcció General d'Avaluació, Innovació i Qualitat Educativa i de la Formació Professional.
De conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27.11.1992), la present resolució, que no posa fi a la via administrativa, podrà ser recorreguda en alçada en el termini d'un mes a comptar de l'endemà de la seua publicació o notificació davant de la Secretaria Autonòmica d'Educació.
València, 27 de juliol de 2010.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.